关于梧桐树的意象很多,"栽下梧桐树,引来金凤凰",诗经《卷阿》中写到"凤皇鸣矣,于彼高冈,梧桐生矣,于彼朝阳"。把梧桐和凤凰联系起来,不知道是不是源于诗经。
清代陈淑兰的诗《夏日书帐》,既有凤凰栖于梧桐的传说,又有美好的爱情。
夏日书帐
帘幕风微日正长, 庭前一片芰荷香。
人传郎在梧桐树, 妾愿将身化凤凰。
看到梧桐花开,我在网上查了一些关于梧桐的诗词,只是大都伤悲。还好有几首不伤悲的,且看下面这首:
大雨苗苏,喜而有作
宋 曾几
一夕骄阳转作霖,梦回凉冷润衣襟。
不愁屋漏床床湿,且喜溪流岸岸深。
千里稻花应秀色,五更梧桐更佳音。
无田似我犹欣舞,何况田间望岁心。
这首诗里,诗人写出了久旱遇甘霖的欣喜,让人读了也跟着心情愉悦。小时候家在农村,最希望的就是风调雨顺,所以这首诗描写的情景我特别有体会。去年有一次雨下得很大,我走在路上,虽然带了伞,可还是被淋成了落汤鸡,但是仍然很开心。我淋湿了无所谓,一场甘霖解旱情,地里庄稼高兴着呢!
下面是一些关于梧桐的古诗词:
水调歌头
宋 叶梦得
霜降碧天静,秋事促西风。
寒声隐地,初听中夜入梧桐。
起瞰高城回望,寥落关河千里,一醉与君同。
叠鼓闹清晓,飞骑引雕弓。
岁将晚,客争笑,问衰翁。
平生豪气安在,沈领为谁雄。
何似当筵虎士,挥手弦声响处,双雁落遥空。
老矣真堪愧,回首望云中。
水调歌头
宋 叶梦得
河汉下平野,香雾卷西风。
倚空千嶂横起,银阙正当中。
常恨年年此夜,醉倒歌呼谁和,何事偶君同。
莫恨岁华晚,容易感梧桐。
揽清影,君试与,问天公。
遥知玉斧初斫,重到广寒宫。
付与孤光千里,不遣微云点缀,为我洗长空。
老去狂犹在,应未笑衰翁。
楼上曲
宋 张元干
清夜灯前花报喜。心随社燕凉风起。
云路修成宝月时。东楼怅望君先归。
沆瀣秋香生玉井。画檐深转梧桐影。
看君西去侍明光。杯中丹桂一枝芳。
忆秦娥
宋 李清照
临高阁,乱山平野烟光保。
烟光薄, 栖鸦归後, 暮天闻角。
断香残香情怀恶, 西风催衬梧桐落。
梧桐落,又还秋色,又还寂寞。
鹧鸪天
宋 李清照
寒日萧萧上锁窗。梧桐应恨夜来霜。
酒阑更喜团茶苦,梦断偏宜瑞脑香。
秋已尽,日犹长。仲宣怀远更凄凉。
不如随分尊前醉,莫负东篱菊蕊黄。
秋登宣城谢眺北楼
唐 李白
江城如画里,山晓望晴空。
两水夹明镜,双桥落彩虹。
人烟寒橘柚,秋色老梧桐。
谁念北楼上,临风怀谢公。
塞下曲
唐 李白
白马黄金塞,云砂绕梦思。
那堪愁苦节,远忆边城儿。
萤飞秋窗满,月度霜闺迟。
摧残梧桐叶,萧飒沙棠枝。
无时独不见,流泪空自知。
芳草渡
唐 冯延巳
梧桐落,蓼花秋。
烟初冷,雨才收, 萧条风物正堪愁。
人去后,多少恨,在心头。
燕鸿远,羌笛怨, 渺渺澄江一片。
山如黛,月如钩, 笙歌散,魂梦断,倚高楼。
立秋
宋 刘翰
乳鸦啼散玉屏空,一枕新凉一扇风。
睡起秋色无觅处,满阶梧桐月明中。
清平乐
宋 晏几道
幺弦写意,意密弦声碎。
书得凤笺无限事,犹恨春心难寄。
卧听疏雨梧桐,雨馀淡月朦胧。
一夜梦魂何处,那回杨叶楼中。
夜坐
唐 张耒 [lěi]
庭户无人秋月明,夜霜欲落气先清。
梧桐真不甘衰谢,数叶迎风尚有声。
鹧鸪天
宋 周紫芝
一点残红欲尽时。乍凉秋气满屏帏。
梧桐叶上三更雨,叶叶声声是别离。
调宝瑟,拨金猊。那时同唱鹧鸪词。
如今风雨西楼夜,不听清歌也泪垂。
木兰花/玉楼春
宋 周紫芝
江头雨後山如髻。催送新凉风有意。
月来杨柳绿阴中,秋在梧桐疏影外。
小窗纹簟凉如水。岁岁年年同此味。
眼前不忍对西风,梦里是堪追往事。
秋夜
宋 朱淑真
夜久无眠秋气清, 烛花频剪欲三更。
铺床凉满梧桐月,月在梧桐缺处明。
晚秋闲居
唐 白居易
地僻门深少送迎,披衣闲坐养幽情。
秋庭不扫携藤杖,闲踏梧桐黄叶行。
夜坐
唐 白居易
斜月入前楹,迢迢夜坐情。
梧桐上阶影,蟋蟀近床声。
曙傍窗间至,秋从簟上生。
感时因忆事,不寝到鸡鸣。
江上琴兴
唐 常建
江上调玉琴,一弦清一心。
泠泠七弦遍,万木澄幽阴。
能使江月白,又令江水深。
始知梧桐枝,可以徽黄金。
(看了这首诗才想起,桐木可以用来制琴,比如焦尾琴、绿绮琴)
连理枝
宋 晏殊
玉字秋风至。帘幕生凉气。
朱槿犹开,红莲尚拆,芙蓉含蕊。
送旧巢归燕拂高檐,见梧桐叶坠。
嘉宴凌晨启。金鸭飘香细。
凤竹鸾丝,清歌妙舞,尽呈游艺。
愿百千遐寿比神仙,有年年岁岁。
行香子
晚绿寒红。芳意匆匆。
惜年华、今与谁同。
碧云零落,数字宾鸿。
看渚莲凋,宫扇旧,怨秋风。
流波坠叶,佳期何在,
想天教、离恨无穷。
试将前事,闲倚梧桐。
有销魂处,明月夜,锦屏空。
浣溪沙
宋 赵长卿
雨滴梧桐点点愁。
冷催秋色上帘钩。
蛩声何事早知秋。蛩[qióng]
一夜凉风惊去燕,
满川晴涨漾轻鸥。
怀人千里思悠悠。
木兰花令
宋 苏轼
梧桐叶上三更雨。
惊破梦魂无觅处。
夜凉枕簟已知秋,更听寒蛩促机杼。
梦中历历来时路。
犹在江亭醉歌舞。
尊前必有问君人,为道别来心与绪。
行香子
宋 苏轼
昨夜霜风。先入梧桐。
浑无处、回避衰容。
问公何事,不语书空。
但一回醉,一回病,一回慵。
朝来庭下,光阴如箭,
似无言、有意伤侬。
都将万事,付与千锺。
任酒花白,眼花乱,烛花红。
蝶恋花
宋 李之仪
天淡云闲晴昼永。
庭户深沈,满地梧桐影。
骨冷魂清如梦醒。
梦回犹是前时景。
取次杯盘催酩酊。
醉帽频敧,又被风吹正。敧[qī]
踏月归来人已静。
恍疑身在蓬莱顶。
菩萨蛮
宋 舒亶
香波绿暖浮鹦鹉。黄金捍拨么弦语。
小雨落梧桐。帘栊残烛红。
人生闲亦好。双鬓催人老。
莫惜醉中归。醒来思醉时。
菩萨蛮
宋 赵令畤[zhì]
长淮渺渺寒烟白。凭阑人是霜台客。
诗句妙春豪。风云不啻高。
樽前人已老。馀恨连芳草。
一曲酒醒时。梧桐月欲低。
鹧鸪天
宋 贺铸
重过阊门万事非。同来何事不同归。
梧桐半死清霜後,头白鸳鸯失伴飞。
原上草,露初晞。旧栖新垅两依依。
空床卧听南窗雨,谁复挑灯夜补衣。
临江仙
宋 晁补之
曾唱牡丹留客饮,明年何处相逢。
忽惊鹊起落梧桐。
绿荷多少恨,回首背西风。
莫叹今宵身是客,一尊未晓犹同。
此身应似去来鸿。
江湖春水阔,归梦故园中。
清平乐
宋 李廌
落梅呜咽。暗淡城头月。
吹满江山惊梦蝶。唤起画楼伤别。
帘风轻触银钩。梧桐玉露新秋。
底事琐窗深夜,素娥常伴人愁。
(廌[zhì],古同"獬豸",古代传说中的异兽,能辩是非曲直。)
菩萨蛮
宋 祖可
西风簌簌低红叶。梧桐影里银河匝。
梦破画帘垂。月明乌鹊飞。
新愁知几许。欲似丝千缕。
雁已不堪闻。砧声何处村。
江城子
宋 黄铢
秋风袅袅夕阳红。晚烟浓。暮云重。
万叠青山,山外叫孤鸿。
独上高楼三百尺,凭玉楯,睇层空。
人间日月去匆匆。碧梧桐。又西风。
北去南来,销尽几英雄。
掷下玉尊天外去,多少事,不言中。
减字木兰花
宋 石孝友
空阶雨过。细草摇摇光入座。
斜日多情。恋恋幽窗故故明。
沈吟无语。立遍梧桐庭下树。
病叶先秋。零乱风前片段愁。
菩萨蛮
宋 刘翰
去时满地花阴月。归来落尽梧桐叶。
帘外小梅残。绿窗幽梦寒。
明朝提玉勒。又作江南客。
芳草遍长亭。东风吹恨生。
诉衷情
宋 刘仙伦
征衣薄薄不禁风。长日雨丝中。
又是一年春事,花信到梧桐。
云漠漠,水溶溶。去匆匆。
客怀今夜,家在江西,身在江东。
梧桐(五古)
唐 戴叔伦
亭亭南轩外,贞干修且直。
广叶结青阴,繁花连素色。
天资韶雅性,不愧知音识。
月夜梧桐叶上见寒露 (五排)
唐 戴察
萧疏桐叶上,月白露初团。
滴沥清光满,荧煌素彩寒。
风摇愁玉坠,枝动惜珠干。
气冷疑秋晚,声微觉夜阑。
凝空流欲遍,润物净宜看。
莫厌窥临倦,将晞聚更难。
梧桐树
元 牧常晁
世间人,须觉悟。难得人身休辜负。
莫把时虚度。
不离方寸蓬莱岛。多少时人行不到。
劝君早觅长生路。
梧桐树
元 牧常晁
学无为,离尘俗。结草为庵山水绿。
散诞无拘束。
南山看过牛如玉。人牛且喜俱相熟。
脱下蓑衣吹一曲。
梧桐
宋 李复
猗猗梧桐树,前日繁花馥。
西风不相饶,影疏不可暴。
坐看一叶落,余怀念群木。
漫有千岁忧,流光如急毂。
月到梧桐上吟
宋 邵雍
月到梧桐上,风来杨柳边。
院深人复静,此景共谁言。
嘉禾百咏·梧桐泾
宋 张尧同
落落梧桐树,何年作凤鸣。
试看千古翠,流尽一溪声。